ຄວາມສວຍງາມຂອງປະເທດຫວຽດນາມຜ່ານການສັງເກດຂອງນັກທຸລະກິດອັກຊັງຕີນ
ບົດຂຽນກ່ຽວກັບຄວາມງາມຂອງປະເທດຫວຽດນາມ
ວັນທີ 14/4, ຫນ້າເວັບ Equilibrium Global ໄດ້ແນະນຳບົດຂຽນຂອງນັກທຸລະກິດຊາວ ອັກຊັງຕີນ Guilermo Perez Cena ຫາກໍ່ກັບຄືນຈາກຫວຽດນາມ ໃນການເດີນທາງຢ້ຽມຢາມຫວຽດນາມ ມາເປັນເວລາ 50 ວັນ, ໃນນັ້ນ ໄດ້ຍ້ອງຍໍຄວາມສວຍງາມຢ່າງມະຫັດສະຈັນຂອງປະເທດຫວຽດນາມ. ໃນບົດຂຽນ ນັກທຸລະກິດດັ່ງກ່າວ ໄດ້ຢືນຢັນວ່າ: ຄວາມສວຍງາມແບບທຳມະຊາດຂອງຫວຽດນາມ ພວມໃນທ່າພັດທະນາເສດຖະກິດ ໄດ້ສ້າງຄວາມດູດດື່ມພິເສດຕໍ່ນັກທ່ອງທ່ຽວຕ່າງປະເທດນັບພັນໆເທື່ອຄົນ. ທ່ານ Cena ໄດ້ຍ້ອງຍໍບັນດາສະຖານທີ່ທ່ອງທ່ຽວຂອງຫວຽດນາມ ຄື: ນະຄອນໂຮ່ຈິມີນ ແມ່ນຕົວເມືອງທັນສະໄຫມ, ດຶງດູດນັກທຸລະກິດ ແລະ ນັກລົງທຶນມາຈາກຫລາຍປະເທດໃນໂລກເປັນຈຳນວນຫລວງຫລາຍ. ໝູຍແນ, ໂຮ້ຍອານ ແລະ ຍາຈາງ ແມ່ນບັນດາທັດສະນີຍະພາບມີຄວາມງາມພິເສດ. ຮ່າໂນ້ຍ ແມ່ນນະຄອນ ຂະຫຍັນຂັນເຄື່ອນ, ແມ່ນສະຖານທີ່ຍັງຮັກສາບັນດາສະຖາປັດຕະຍະກຳຝລັ່ງ. ນອກນັ້ນ ລາຍການທ່ອງທ່ຽວລ່ອງເຮືອຊົມຄວາມງາມຂອງອ່າວຫ້າລອງ, ຫລື ຢ້ຽມຢາມ ຊາປາ ເພື່ອຄົ້ນຫາຊີວິດການເປັນຢູ່ຂອງຊາວຊົນເຜົ່າສ່ວນຫນ້ອຍ ກໍ່ແມ່ນສິ່ງທີ່ສ້າງຄວາມປະທັບໃຈຕໍ່ນັກທ່ອງທ່ຽວ. ບັນດາປັດໄຈດັ່ງກ່າວໄດ້ເຮັດໃຫ້ຫວຽດນາມ ພວມກາຍເປັນຫນຶ່ງໃນບັນດາສະຖານທີ່ທ່ອງທ່ຽວສຳຄັນໃນອາຊີຕາເວັນອອກສ່ຽງໃຕ້.
(ແຫຼ່ງຄັດຈາກ VOV)